Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 780/13/8806	Košice, 23.12.2013
EEČ : 2-65-405-2013

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
Obvodnému úradu Košice – okolie

        v obci  XXXXX, okres Košice – okolie, d¨ľa 10.09.2013 v rodinnom dome na ul. Košickej č. 216/12  pod vplyvom alkoholu sa vyhrážal svojej manželke XXXXX, že jej sekerou poorubuje hlavu, že niečo urobí s domom a že ju odnesú z domu v truhle, ak by podala žiadosť o rozvod a týmto spôsobom sa jej vyhrážal od roku 2009, pričom ju v minulosti aj napádal, naposledy 24.07.2013,  vzbudiac u poškodenej dôvodnú obavu z uskutočnenia týchto vyhrážok

lebo  výsledky skráteného vyšetrovania  preukazujú, že nejde o trestný čin, ale ide o skutok, ktorý by mohol byť priestupkom

Odôvodnenie:
    Uznesením povereného policajta Obvodného oddelenia PZ v Jasove sp. zn. ČVS:ORP-1213/KY-KS-2013 z 24.septembra 2013  bolo začaté trestné stíhanie a uznesením z 10. októbra 2013  bolo vznesené obvinenie XXXXX  za prečin nebezpečného vyhrážania podľa § 360 ods. 1, ods. 2 písm. a) písm. b) Trestného zákona  na tom skutkovom základe, ako sa to vyššie konštatuje.
       
    Po skončení  skráteného vyšetrovania poverený príslušník PZ d¨ľa 13. 12. 2013 predložil vyšetrovací spis s návrhom na podanie obžaloby.

- 2 -

    Preskúmaním vyšetrovacieho spisu bolo zistené, že výsledky skráteného vyšetrovania neodôvod¨ľujú postavenie obvineného pred súd.

    Prečinu nebezpečného vyhrážania podľa § 360 ods. 1 Trestného zákona sa dopustí ten, kto sa inému vyhráža smrťou,  ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu.
  
    Poškodená XXXXX, ktorej sa mal obvinený vyhrážať vyššie uvedeným spôsobom, po vznesení obvinenia  bola vypočutá v procesnom postavení svedka, pričom využila svoje právo v zmysle § 130 ods. 1 Trestného poriadku a odoprela výpoveď.

    Z výpovede obvineného vyplýva, že sa s poškodenou často hádali. Nevie, aké konkrétne slová použil na jej adresu. V týchto situáciách bol často pod vplyvom alkoholu.  Po  vznesení obvinenia sa rozhodol podrobiť sa  protialkoholickej liečbe ústavnou formou, ktorú  absolvoval v trvaní 6 týžd¨ľov a v tejto pokračuje ambulantnou formou.

    Za danej dôkaznej situácie je potrebné konštatovať, že skutok, ktorého sa mal obvinený dopustiť, možno posudzovať iba ako priestupok, na prejednanie ktorého  je vecne a miestne príslušný Obvodný úrad Košice – okolie.
	
     Podľa § 214 ods. 1 Trestného poriadku prokurátor alebo policajt postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.

    Podľa § 214 ods. 2 Trestného poriadku policajt postúpi vec inému orgánu, iba ak vo veci nebolo vznesené obvinenie. 

    Poukazujúc na vyššie uvedené som rozhodla tak, ako sa to konštatuje vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka